gl gl gl gl gl gl gl en gl en en pt es tr en pt lt gl en pt es tr en pt ca gl de gl it gl es gl en en gl gl gl gl gl gl gl en gl en en gl de gl it gl es gl en en gl gl gl gl gl pt en gl gl gl gl gl gl gl gl gl gl gl gl gl gl gl gl gl gl gl gl gl gl en gl gl gl gl gl gl gl gl gl gl gl gl gl gl gl it gl gl gl gl gl gl gl gl gl gl gl en gl gl gl gl gl gl gl gl ceb gl gl en en gl gl gl de gl it gl gl gl gl gl gl gl gl gl gl gl gl it gl gl en gl gl de gl it gl es en gl gl pt gl
Denuncian o elevado número de axudas agroambientais denegadas pola Consellería
Son máis de 2.200 as axudas denegadas este ano pola Xunta. Sindicato Labrego Galego e Unións Agrarias denuncian numerosos erros na tramitación por parte da Consellería e piden que se corrixan na fase de alegacións. A Sociedade Galega de Pastos e Forraxes critica que as explotacións con pastos arbustivos ou baixo arborado son das máis prexudicadas.
Gandería en extensivo en Monte Cabalar (A Estrada)
A Consellería do Medio Rural acaba de denegar 2.244 solicitudes de axudas agroambientais e clima e agricultura ecolóxica, unha cantidade inusualmente alta, que afecta especialmente as explotacións gandeiras situadas en zonas de montaña e desfavorecidas. A resolución do Fondo Galego de Garantía Agraria foi publicada no Diario Oficial de Galicia o pasado mércores.
Segundo o responsable de Gandería de Unións Agrarias, Javier Iglesias, “das aproximadamente 2.000 solicitudes de axudas que tramitamos aos gandeiros a través da nosa organización, unhas 900 foron denegadas”. Pola súa banda, Isabel Vilalba, secretaria xeral do Sindicato Labrego Galego, denuncia que “polo que coñecemos, en zonas de montaña a Consellería denegou ata o 30% das solicitudes, e par zonas desfavorecidas ata o 40%”.
Esta situación segundo a responsable do SLG “coloca a moitas explotacións gandeiras de zonas de montaña e de zonas desfavorecidas nunha situación moi complicada, xa que as axudas agroambientais da PAC chegan a representar ata o 40% dos ingresos dalgunhas explotacións”.
“O problema é que os gandeiros poden perder estas axudas para os próximos anos”
Neste sentido, Isabel Vilalba denunciou este venres en Lugo en rolda de prensa que “a maior parte destas denegacións débense a un mal funcionamento da Consellería na tramitación que, ademais, xera una gran indefensión xa que os afectados nin sequera recibiron unha resolución motivada por parte da Consellería”.
Entre estas deficiencias por parte da Consellería, a responsable do SLG cita o cambio de categoría nas parcelas no SIXPAC no medio do proceso de tramitación administrativa dos expedientes; non computar as parcelas con problemas de duplicidade, a pesar de que os propietarios certificasen a súa propiedade; ou o endurecemento das condicións do Coeficiente de Admisibilidade de Pastos (CAP), entre outras.
Pola súa banda, desde a Sociedade Galega de Pastos e Forraxes denuncian que “os dous principais motivos de denegación das axudas están relacionados cos pastos arbustivos e baixo arborado”, en concreto de todos os de menos de 0,3 hectáreas de superficie. A redución da superficie admitida, tanto por este como polos motivos anteriores, levou a que boa parte das solicitudes fosen denegadas por exceso de carga gandeira.
“Estes pastos son parte da superficie forraxeira esencial nas explotacións gandeiras en extensivo e non ten sentido que se exclúan das axudas agroambientais, que se supón están encamiñadas a unha gandería máis sustentable en base a pastoreo”, argumentan desde a Sociedade Galega de Pastos e Forraxes.
Con todo, para Isabel Vilalba “o máis grave é que se a Administración non emenda estes erros no proceso de alegacións, moitas explotacións non só perderán as axudas agroambientais deste ano, senón as futuras”, do todo o período da PAC 2015-2020.
Ovica: “A lexislación europea hai que adaptala á realidade galega, como se fixo coa dehesa andaluza”
Neste senso, Ovica (Asociación de Criadores de Ovino e Caprino de Galicia) leva advertindo durante estos meses da necesidade de adecuar a normativa europea á realidade galega como pasou por exemplo coa dehesa andaluza, onde se recoñeceu a súa aptitude para o pastoreo en réxime extensivo co gando.
Por ese motivo, xa en Setembro se adheriron á campaña promovida pola Plataforma para o Pastoralismo e a Gandería Extensiva co envío dunha carta á Comisión Europea e un informe científico onde se pon de manifesto que existe unha serie de especies arbustivas e leñosas que son a base da dieta de algunhas especies como o cabrún e cabalar e que deste xeito quedan condenadas ao abandono.
Unións Agrarias confía en que moitas solicitudes denegadas se acaben aprobando de recurso
Ante esta situación, tanto o Sindicato Labrego Galego como Unións Agrarias teñen previsto reunirse proximamente con responsables da Consellería do Medio Rural.
Neste sentido, Javier Iglesias, de UUAA, afirma que “temos confianza en que nos recursos que presentamos a Administración corrixa moitos dos erros e boa parte das axudas denegadas acábense aprobando”.
Desta forma abre un período dun mes, que finaliza o próximo 11 de marzo, para a presentación de recursos ante o Fondo Galego de Garantía Agraria (Fogga). A partir dese momento a Consellería do Medio Rural ten un prazo de 3 meses para responder os recursos, “que estamos seguros de que vai ser menor e a Consellería vai axilizar e resolvelo antes”, asegura Javier Iglesias.
“Non tería que haber problema para recuperar estas solicitudes denegadas, máxime cando non hai problemas orzamentarios xa que estamos no inicio dun novo período da PAC”, conclúe.
Podes descargar aquí a carta e o informe científico enviado por OVICA á Comisión Europea.
Ir a los comentarios
Os gandeiros xa poden solicitar dende agora o adianto das axudas da PAC 2022
Desafíos sen resolver para a nova PAC: envellecemento, relevo xeneracional e incorporación da muller
A Xunta anuncia que en 2022 investirá un 58% máis para crear pasteiros en montes veciñais
Estas son as 10 condicións para cobrar a PAC a partir do 2023
Innovación como solución ao problema das resistencias antimicrobianas en cunicultura
Gadis comprou en 2021 alimentos a provedores galegos por valor de 390 millóns
A Fundación Caixa Rural Galega Tomás Notario Vacas adxudica a primeira bolsa para estudos de posgrao
“A resina debera ser un sector estratéxico nas políticas forestais nacionais e europeas”
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
Seleccione o tempo na sua localidade
Selecciona provincia A Coruña Lugo Ourense Pontevedra Selecciona poblaciónAbegondoAmesArangaAresArteixoArzúaBaña, ABergondoBetanzosBoimortoBoiroBoqueixónBriónCabana de BergantiñosCabanasCamariñasCambreCapela, ACarballoCariñoCarnotaCarralCedeiraCeeCercedaCerdidoCesurasCoirósCorcubiónCoristancoCoruña, ACulleredoCurtisDodroDumbríaFeneFerrolFisterraFradesIrixoaLaracha, ALaxeLousameMalpica de BergantiñosMañónMazaricosMelideMesíaMiñoMoecheMonferoMugardosMurosMuxíaNarónNedaNegreiraNoiaOleirosOrdesOrosoOrtigueiraOutesOza dos RíosPadernePadrónPino, OPobra do Caramiñal, APontecesoPontedeumePontes de García Rodríguez, AsPorto do SonRianxoRibeiraRoisSadaSan SadurniñoSanta CombaSantiago de CompostelaSantisoSobradoSomozas, AsTeoToquesTordoiaTouroTrazoVal do DubraValdoviñoVedraVilarmaiorVilasantarVimianzoZas Selecciona poblaciónAbadínAlfozAntas de UllaBaleiraBarallaBarreirosBecerreáBegonteBóvedaBurelaCarballedoCastro de ReiCastroverdeCervantesCervoChantadaCorgo, OCospeitoFolgoso do CourelFonsagrada, AFozFriolGuitirizGuntínIncio, OLáncaraLourenzáLugoMeiraMondoñedoMonforte de LemosMonterrosoMurasNavia de SuarnaNegueira de MuñizNogais, AsOurolOuteiro de ReiPalas de ReiPantónParadelaPáramo, OPastoriza, APedrafita do CebreiroPobra do Brollón, APolPontenova, APortomarínQuirogaRábadeRibadeoRibas de SilRibeira de PiquínRiotortoSamosSarriaSaviñao, OSoberTaboadaTrabadaTriacastelaValadouro, OVicedo, OVilalbaViveiroXermadeXove Selecciona poblaciónAllarizAmoeiroArnoia, AAviónBaltarBandeBaños de MolgasBarbadásBarco de Valdeorras, OBeadeBearizBlancos, OsBoborásBola, ABolo, OCalvos de RandínCarballeda de AviaCarballeda de ValdeorrasCarballiño, OCartelleCastrelo de MiñoCastrelo do ValCastro CaldelasCelanovaCenlleChandrexa de QueixaColesCortegadaCualedroEntrimoEsgosGomesendeGudiña, AIrixo, OLaroucoLazaLeiroLobeiraLobiosMacedaManzanedaMasideMelónMerca, AMezquita, AMontederramoMonterreiMuíñosNogueira de RamuínOímbraOurensePaderne de AllarizPadrendaParada de SilPereiro de Aguiar, OPeroxa, APetínPiñorPobra de Trives, APontedevaPorqueiraPunxínQuintela de LeiradoRairiz de VeigaRamirásRibadaviaRiósRúa, ARubiáSan AmaroSan Cibrao das ViñasSan Cristovo de CeaSandiásSan Xoán de RíoSarreausTaboadelaTeixeira, AToénTrasmirasVeiga, AVereaVerínViana do BoloVilamarínVilamartín de ValdeorrasVilar de BarrioVilar de SantosVilardevósVilariño de ConsoXinzo de LimiaXunqueira de AmbíaXunqueira de Espadanedo Selecciona poblaciónAgoladaArboBaionaBarroBueuCaldas de ReisCambadosCampo LameiroCangasCañiza, ACatoiraCerdedoCotobadeCoveloCrecenteCuntisDozónEstrada, AForcareiFornelos de MontesGondomarGrove, OGuarda, AIlla de Arousa, ALalínLama, AMarínMeañoMeisMoañaMondarizMondariz-BalnearioMorañaMosNeves, AsNigránOiaPazos de BorbénPoioPonteareasPonte CaldelasPontecesuresPontevedraPorriño, OPortasRedondelaRibadumiaRodeiroRosal, OSalceda de CaselasSalvaterra de MiñoSanxenxoSilledaSoutomaiorTomiñoTuiValgaVigoVilaboaVila de CrucesVilagarcía de ArousaVilanova de Arousa
Convocatoria de axudas para a dixitalización e innovación na industria forestal - madeira de Galicia
Axudas para a adquisición de maquinaria en réxime asociativo
Convocan as axudas para a implantación da agrocompostaxe en empresas agrogandeiras de Pontevedra
Finsa, a principal industria compradora de madeira de piñeiro en Galicia, valora un ERTE polo descenso das vendas
Récord de 3.750 euros por unha xovenca na poxa de Acruga en Pedrafita
Malestar entre os gandeiros da Terra Chá polo cambio dos controladores de Acruga
Suba xeralizada do vacún maior en Silleda
Guía de cultivo do eucalipto
Recomendacións para o abonado da viña
¿Como aproveitar mellor o xurro sen prexudicar ao medioambiente?
Consellos para o cultivo da pataca
Responsable do tratamento: Campo Galego Comunicación SCP. Finalidade dos datos: a información que nos proporcionas usaremos para responder á túa consulta, contactar contigo e enviarche os datos que solicites. A lexitimación é o consentimento da persoa que solicita a información. O destinatario destes datos é o persoal de Campo Galego Comunicación SCP. Pode exercitar os seus dereitos de acceso, rectificación, eliminación e outros dereitos contactando connosco. Podes consultar máis información sobre a nosa Política de privacidade aquíligazón á política de privacidade
Acepto a política de privacidade y Cookies
Acepto o tratamento dos meus datos persoales para recibir periódicamente o boletín de novas.
Aviso Legal | Política de privacidade | Desenvolve Invbit a partir do tema NewsPlus.
Solicitamos o seu permiso para obter datos estadísticos da súa navegación nesta esta web, en cumprimiento do Real Decreto-ley 13/2012. Si continúa navegando consideramos que acepta o uso das cookies. OK | Máis información